
	Møte:
	Forskningsutvalget

	Møtedato:
	2. november 2006 kl 1215-1400

	Møteleder/referent:
	Tore Henriksen/Christin Skjervold og Jørund Jørgensen

	Til stede:
	Kristine Korsnes, Elise Karlsen

	Forfall:
	Petri Keskitalo

	Arkivref.:
	200600901-25/JJØR/MØTEBOK


Referat fra møte 2. november

Merknad til innkalling og saksliste: Sak FU 40-06 ble behandlet først på møtet. 

Sak FU 44-06 og FU 45-06 ble trukket før møtet.

FU 38 – 06
Referatsaker

1. Referat fra møte i forskningsutvalget 12. september 2006. 

2. Referat fra møte i forskningsutvalget 28. september 2006. 

3. Forskningsmidler 2006 – disponert pr. oktober.

4. Lanseringskonferanse om det 7. rammeprogram – Oslo 14. – 16.11.06.

5. Forskerutdanningsnettverk i Nord-Norge – Utlysning av midler til forskerutdanning og kompetanseutvikling for 2006. 

6. Doktorgrader i tall 2006 – Informasjon fra Doktorgradsregisteret.

7. Nye retningslinjer for tildeling av utenlandsstipend for doktorgradsstudenter.

8. Forslag til nominering av publiseringskanaler til nivå 2 i 2006. 

Orienteringssaker:

FU-leder orienterte om:

Forslag til endringer i retningslinjer for forskningstermin.

Lærermøte for PhD-studiet avholdes torsdag 9. november kl 10-12.

Søknad om opptak til PhD-studiet: Søker vurderer å søke på de utlyste stipendiatstillingene. Behandling av søknad om opptak utsettes.

Fakultetsstyret har behandlet neste års budsjett. FUs forslag til budsjett for 2007 ble redusert med kr. 600 000,-

Det blir arrangert et seminar om måling av kvalitet i forskningen 23. november. Fra FU møter Petri Keskitalo.

FU planlegger kurs i akademisk engelsk. Mer info kommer.

Rettsvitenskapens dag avholdes i Oslo 26. april 2007. Justisminister Knut Storberget vil foreta åpningen av arrangementet. Program for dagen kommer senere.

FU 39 – 06
Søknad om permisjon fra doktorgradsstudiet – Geir Ludvigsen

Enstemmig vedtak:
Geir Ludvigsen innvilges søknad om permisjon fra doktorgradsstudiet for perioden 26.09.06 – 25.09.07.

FU 40 – 06
Opplæringsdelen i forskerutdanninga – Godkjenninger 2006

Enstemmig vedtak:

FU-leder gis fullmakt til å godkjenne/innpasse opplæringen etter søknad fra doktorgradsstudentene. 

FU 41 – 06
Program for opplæringsdelen 2007

Enstemmig vedtak:

Plan for opplæringsdelen godkjennes 2007 som foreslått i vedlegg 1.

1. Forskerturen i 2007 skal gå til New York og Washington i USA.

2.  Det settes en øvre budsjettramme på kr 500 000,-

3. Det skal utnevnes en prosjektleder som får ansvar for den faglige delen av programmet.

FU 42 – 06
Overgang fra dr. juris til PhD i rettsvitenskap – Retningslinjer for overgang

Enstemmig vedtak:

Det juridiske fakultet ønsker ikke å sette en endelig frist for innlevering av arbeid som skal bedømmes for dr. juris-graden. Siste frist for disputas er satt til 30. juni 2008. Fakultetet vil, så langt det er mulig, arbeide for at de som leverer inn arbeidet sitt til bedømmelse i løpet av høsten 2007 – tidlig 2008 – skal få disputere for dr. juris-graden.

FU 43 – 06
Forskergrupper ved Det juridiske fakultet – opprettelse av forskergrupper

Enstemmig vedtak:

Forskningsutvalget godkjenner Havrettsgruppa som forskergruppe fra 15.11.06.

Førsteamanuensis Tore Henriksen oppnevnes som leder for perioden 15.11.06 – 14.11.08.

Forskningsutvalget godkjenner Formuerettsgruppa som forskergruppe fra 15.11.06.

Stipendiat Henriette Nazarian oppnevnes som leder for perioden 15.11.06 – 14.11.08 under forutsetning av at hun får førstestillingskompetanse i løpet av vårsemesteret 2007.

Eventuelt

Selvevaluering av PhD-studiet i rettsvitenskap

Representantene i FU kom med innspill til arbeidet med selvevalueringen.

Møtet hevet kl 1400.

Tromsø, 06.11.2006

	Jørund Jørgensen

